CELEX: 62017CN0046
Language: el
Date: 2017-01-30 00:00:00
Title: Υπόθεση C-46/17: Αίτηση προδικαστικής αποφάσεως την οποία υπέβαλε το Landesarbeitsgericht Bremen (Γερμανία) στις 30 Ιανουαρίου 2017 — Hubertus John κατά Freie Hansestadt Bremen

8.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/19
            
         Αίτηση προδικαστικής αποφάσεως την οποία υπέβαλε το Landesarbeitsgericht Bremen (Γερμανία) στις 30 Ιανουαρίου 2017 — Hubertus John κατά Freie Hansestadt Bremen
   (Υπόθεση C-46/17)
   (2017/C 144/25)
   Γλώσσα διαδικασίας: η γερμανική
   
      Αιτούν δικαστήριο
   
   Landesarbeitsgericht Bremen
   
      Διάδικοι στην υπόθεση της κύριας δίκης
   
   
      Ενάγων και εκκαλών: Hubertus John
   
      Εναγομένη και εφεσίβλητη: Freie Hansestadt Bremen
   
      Προδικαστικά ερωτήματα
   
   
               1.
            
            
               Έχει το άρθρο 5, σημείο 1, της συμφωνίας-πλαισίου για την εργασία ορισμένου χρόνου, η οποία συνήφθη στις 18 Μαρτίου 1999 ως παράρτημα της οδηγίας 1999/70/ΕΚ (1) του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου που συνήφθη από την CES, την UNICE και το CEEP, την έννοια ότι αντιτίθεται σε εθνική κανονιστική ρύθμιση η οποία επιτρέπει στα μέρη της συμβάσεως εργασίας, χωρίς χρονικό περιορισμό και χωρίς περαιτέρω προϋποθέσεις, να αναβάλουν, μία ή και περισσότερες φορές, κατόπιν συμφωνίας και ενόσω διαρκεί η σχέση εργασίας, τη λύση της σχέσεως εργασίας που επέρχεται κατά τα συμβατικώς συνομολογηθέντα με τη συμπλήρωση του γενικού ορίου ηλικίας συνταξιοδοτήσεως, για τον λόγο και μόνον ότι ο εργαζόμενος, με τη συμπλήρωση του ορίου αυτού, δικαιούται σύνταξη γήρατος;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               Ισχύει η ασυμβατότητα της μνημονευόμενης στο πρώτο ερώτημα εθνικής κανονιστικής ρυθμίσεως προς το άρθρο 5, σημείο 1, της συμφωνίας-πλαισίου και για την πρώτη αναβολή της λύσεως της σχέσεως εργασίας;
            
         
               3.
            
            
               Έχουν τα άρθρα 1, 2, παράγραφος 1, και 6, παράγραφος 1, της οδηγίας 2000/78/EΚ (2) του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (οδηγία 2000/78/ΕΚ), καθώς και/ή οι γενικές αρχές του δικαίου της Ένωσης, την έννοια ότι αντιτίθενται σε εθνική κανονιστική ρύθμιση η οποία επιτρέπει στα μέρη της συμβάσεως εργασίας, χωρίς χρονικό περιορισμό και χωρίς περαιτέρω προϋποθέσεις, να αναβάλουν, μία ή και περισσότερες φορές, κατόπιν συμφωνίας και ενόσω διαρκεί η σχέση εργασίας, τη λύση της σχέσεως εργασίας που επέρχεται κατά τα συμβατικώς συνομολογηθέντα με τη συμπλήρωση του γενικού ορίου ηλικίας συνταξιοδοτήσεως, για τον λόγο και μόνον ότι ο εργαζόμενος, με τη συμπλήρωση του ορίου αυτού, δικαιούται σύνταξη γήρατος;
            
         
      (1)  ΕΕ L 175, σ. 43.
   
      (2)  ΕΕ L 303, σ. 16.